Tramelan

Tramelan estis ĝis la 31-a de decembro 2009 komunumo de la distrikto Courtelary kaj ekde la 1-a de januaro 2010 komunumo de la administra distrikto Berna Ĵuraso en Kantono Berno, Svislando. Ĝi havis  loĝantojn je la 31-a de decembro 2008.

 Geografio 
Tramelan situas ĉe la suda flanko de la Liberaj Montoj proksimume 15 kilometrojn sudokcidente de Bielo sur alteco de 900 m s.m. Tra la komunumo fluas la rivereto Trame, alfluanto de Birs. Al la komunumo apartenas krom la ĉefvilaĝo Tramelan, kiu urbecan aspekton, la vilaĝetoj Les Reussilles (sur alteco de 1011 m s.m.), Les Gerines (sur alteco de 1038 m m s.m.) kaj Le Cernil (sur alteco de 1005 m m s.m.).

 Najbaraj komunumoj 
La komunumo Tramelan limas en nordo al Montfaucon (JU), en nordoriento al Les Genevez (JU), en orientnordoriento al Saicourt, en oriento al Tavannes, en sudoriento al Corgémont, en sudokcidento al Mont-Tramelan, en okcidento al La Chaux-des-Breuleux (JU), en nordokcidento al Saignelégier (JU), kaj en nordnordokcidento al Le Bémont (JU).

 Trafiko 
Tra la komunumo pasas la trajnlinio de la Ĵurasaj Fervojoj de Tavannes al Le Noirmont. Krome ekzistas bus- poŝtaŭtolinioj al Glovelier, Saignelégier kaj Saint-Imier.

La komunumo situas ĉe la kantona ĉefvojo 248 de Tavannes al Saignelégier. La plej proksima alveturejo al la svisa aŭtovojo A16 troviĝas proksimume 3 kilometrojn oriente en Tavannes.

 Historio 
La unua dokumenta mencio de Tramelan datiĝas de la 25-a de februaro 1178 kiel Trameleins.Fonto: Franca traduko de la originala dokumento menciante Tramelan sur la retejo Retrotrame

Tramelan dum mezepoko apartenis al la kapitolo Saint-Imier, sed dum al epoko de la reformacio ĝi transiris al la princepiskopejo Bazelo. De 1797 ĝis 1800 Tramelan apartenis al la franca departemento Mont-Terrible kaj de 1800 ĝis 1815 al Haut-Rhin. En la jaro 1815 Tramelan estis atribuita de la Viena Kongreso al la svisa Kantono Berno, kaj fariĝis parto de la distrikto Courtelary.

 Bildaro 

 Referencoj 

 Vidu ankaŭ 
 Tramelan (stacidomo)
 Tramelan-Chalet (stacidomo)
 Tramelan-Dessous (stacidomo)
 Les Reussilles (stacidomo)
 Le Pied-d'Or (stacidomo)

 Eksteraj ligiloj 

 Oficiala retejo de la komunumo Tramelan